اسی باعث جب امیر زیادۃ اللہ نے صقلیہ پر حملہ آور فوج تیار کرلی تو اس کی سپہ سالاری کے لیے اس کی نظر انتخاب قاضی اسد پرپڑی ، انھیں جب امیر کے اس فیصلہ کی اطلاع ملی تو انھوں نے مسندِ قضأوافتاء کو چھوڑ کر امارت عسکری کے اس جدید منصب کو قبول کرنے میں کسی قدر پس وپیش کیا اور امیر زیادۃ اللہ سے عرض کیا کہ :مجھے منصبِ قضا جیسے دینی منصب سے الگ کرکے فوج کی امارت سپرد کی جاتی ہے ؟زیادۃ اللہ نے اس کا جواب ان الفاظ میں دیا:تم عہدۂ قضا پر بھی فائز رہو اورلشکر کی امارت بھی تمھارے سپرد کی جاتی ہے جو اپنے اعزاز اوررتبہ میں عہدۂ قضا سے زیادہ بلند ہے،میں تمھارے لیے قضاء کا انتساب بھی باقی رکھتا ہوں اورتمہیں " قاضی امیر" سے خطاب کیا جائے گا ۔
Entity: اسد — Type: /person, /person/soldier